สวัสดีค่ะหนูสงสารว่าทำไมวันๆดูเหนื่อยง่ายหายใจไม่เต็มปอดเวียนหัวแถมยังคลื่นใส่อีกค่ะเจ็บบริเวณท้องน้อยทุกวันเกิดจากอะไรคะ
สวัสดีค่ะ อาการเหนื่อย หายใจไม่เต็มปอด เวียนหัว คลื่นไส้ เจ็บท้องน้อยดังกล่าวมานั้น ยังไม่ใช่อาการที่จำเพาะเจาะจงต่อกลุ่มโรคใด อาจจะเหนื่อยล้าจากการทำงาน การพัักผ่อนไม่เพียงพอ ถ้าหลังได้พักผ่อนเต็มที่แล้วอาการดีขึ้น หรือเป็นโรคหอบหืด ถุงลมโป่งพองทำให้มีอาการเหนื่อยเวลาออกแรง หัวใจวายหรือหัวใจขาดเลือด แต่หากเป็นหญิงอายุน้อย ไม่มีโรคประจำตัว โอกาสเป็นไปได้น้อยหรือถ้ากังวลเรื่องการตั้งครรภ์ด้วยนั้น ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป อาการดังกล่าวมาอาจจะเกิดหรือไม่เกิดในคนตั้งครรภ์ก็ได้ ควรใช้การตรวจครรภ์เพื่อยืนยันค่ะ